UPDATE 05 februarie CITEȘTE ȘI Invocând siguranța națională, Firea a dispus alertarea Poliției locale pentru demonstranți

Pizmașă cum s-a consacrat și susținătoare înfocată a grațierii și a dezincriminării abuzului în serviciu și a conflictului de interese, Gabriela Firea ar vrea, spun surse din Primăria Capitalei, ca cei care au fost la marșul de duminică, 22 ianuarie însoțiți de copii să fie amendați conform articolului 27, aliniat (4) al Legii 272/2004 care spune: „Copiii nu pot fi folosiţi sau expuşi de către părinţi, reprezentanţi legali, alte persoane responsabile de creşterea şi îngrijirea lor, organisme private acreditate ca furnizori de servicii sociale, instituţii publice sau private, în scopul de a obţine avantaje personale/instituţionale sau de a influenţa deciziile autorităţilor publice.” Cum participanții la miting voiau să convingă Guvernul să nu emită cele două ordonanțe de urgență, consideră ea că ar fi dorit astfel influențarea deciziei unei autorități publice.

Conform aceleiași legi nerespectarea prevederilor art. 27 alin. (2)-(4) este contravenție și se sancționează cu amendă de la 5.000 lei la 10.000 lei de către poliție. Surse din Primăria Capitalei susțin că amendarea se va face prin poliția locală, folosindu-se informațiile publice de pe rețelele de socializare. Firea ar fi cerut ca primul amendat să fie Nicușor Dan care și-a luat fetița de câteva luni la marș. Așa, „Fi rea nu te lăsa!” cum i-ar scrie majoritatea fanilor ei de pe Facebook!

UPDATE 05 februarie CITEȘTE ȘI Invocând siguranța națională, Firea a dispus alertarea Poliției locale pentru demonstranți